
Către,

                       BIROUL PERMANENT AL CAMEREI  DEPUTAȚILOR

Vă înaintăm, alăturat, raportul comun asupra proiectului de Lege pentru abrogarea art.II din Legea nr. 231/2018 pentru modificarea și completarea Legii fondului funciar nr. 18/1991, înaintat Comisiei juridice, de disciplină şi imunităţi și Comisiei pentru agricultură, silvicultură, industrie alimentară și servicii specifice, cu adresa nr. PLx 160 din 25 martie 2019.

În raport cu obiectul şi conţinutul său, proiectul de lege face parte din categoria legilor ordinare.

                        VICEPREȘEDINTE,




                        PREȘEDINTE,

                  Costel-Neculai DUNAVA                                                                 Alexandru STĂNESCU

RAPORT COMUN

asupra proiectului de Lege pentru abrogarea art.II din Legea nr. 231/2018 pentru modificarea și completarea Legii fondului funciar nr. 18/1991

(PLx 160/2019)

În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi au fost sesizate și Comisia pentru agricultură, silvicultură, industrie alimentară și servicii specifice, spre dezbatere în fond, cu proiectul de Lege pentru abrogarea art.II din Legea nr. 231/2018 pentru modificarea și completarea Legii fondului funciar nr. 18/1991, trimis cu adresa nr. PLx. 160 din 25 martie 2019, înregistrat la Comisia juridică, de disciplină şi imunităţi  cu nr. 4c-13/ 281 din 26.03.2019 respectiv cu nr. 4c-5/152 din 26.03.2019 la Comisia pentru agricultură, silvicultură, industrie alimentară și servicii specifice.

Senatul, în calitate de primă Cameră sesizată, a adoptat propunerea legislativă, în şedinţa din data de 20 martie 2019.

Conform dispoziţiilor art.76 alin.(2) din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

Consiliul Legislativ, cu avizul nr. 1218/19.12.2018, avizează favorabil cu observații și propuneri inițiativa legislativă. 

Consiliul Economic și Social, prin actul nr. 6407/11.12.2018, a avizat favorabil inițiativa legislativă.

Guvernul, prin actul nr. 131/DPSG/01.02.2019, nu susține adoptarea inițiativei legislative.

Comisia pentru administrație publică și amenajarea teritoriului (nr.4c-7/136/09.04.2019) și Comisia pentru buget, finanțe și bănci (nr.4c-2/259/02.04.2019) au avizat negativ inițiativa legislativă.

Proiectul de lege are ca obiect de reglementare modificarea art. II din Legea nr. 231/2018 pentru modificarea și completarea Legii fondului funciar nr. 18/1991. 

În conformitate cu prevederile art.61 și 63 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină și imunități și Comisia pentru agricultură, silvicultură, industrie alimentară și servicii specifice au examinat proiectul de lege în ședințe separate.
Membrii Comisiei pentru agricultură, silvicultură, industrie alimentară și servicii specifice au examinat proiectul de lege mai sus menţionat în şedinţa din 16 aprilie 2019. La lucrările Comisiei  deputații au fost prezenți conform listei de prezență.

La dezbateri a participat ca invitat, în conformitate cu prevederile art. 55 din Regulamentul Camerei Deputaților, domnul Sorin Roșu Mareș, secretar de stat în cadrul Ministerului Agriculturii și Dezvoltării Rurale.

Membrii Comisiei juridice, de disciplină şi imunităţi au examinat proiectul de lege în şedinţa din 23 aprilie 2019 în temeiul dispozițiilor art.61 și 63 din Regulamentul Camerei Deputaților, republicat, cu modificările și completările ulterioare.

Deputații au fost prezenți la dezbaterea proiectului de lege conform listei de prezență.

Membrii celor două comisii au hotărât cu majoritate de voturi, să propună plenului Camerei Deputaților un raport de adoptare  proiectul de Lege pentru abrogarea art.II din Legea nr. 231/2018 pentru modificarea și completarea Legii fondului funciar nr. 18/1991 în forma prezentată de Senat.
           În raport cu obiectul şi conţinutul său, proiectul de Lege face parte din categoria legilor ordinare.

                        VICEPREȘEDINTE,




         PREȘEDINTE,

                  Costel-Neculai DUNAVA                                                            Alexandru STĂNESCU

                         SECRETAR 



                    

             SECRETAR

                Aida-Cristina CĂRUCERU  




            Dan CIOCAN                                                                               





          

  Consilier parlamentar, Dragoș Bucur                                                                 Consilier parlamentar dr. Gabriela Amalia Ciurea
















